Diari Oficial de la Generalitat Valenciana


Sumari del DOGV 8532, del 18-04-2019 (2019/3613)

RESOLUCIÓ de 2 d'abril de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'educació infantil, primària i secundària Escuelas Pías-Malvarrosa de València, per ampliació de cicles formatius de formació professional bàsica i increment de llocs escolars en el segon cicle d'educació infantil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3613


Data del document
:   02-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 2 d'abril de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'educació infantil, primària i secundària Escuelas Pías-Malvarrosa de València, per ampliació de cicles formatius de formació professional bàsica i increment de llocs escolars en el segon cicle d'educació infantil. [2019/3613]  
  
  
Antecedents de fets  
  
Primer. L'expedient 2017/469 ha sigut iniciat a instàncies del representant del centre privat d'educació infantil, primària i secundària Escuelas Pías-Malvarrosa, de València, amb codi 39417670, situat al carrer Gran Canària 1 de València, que sol·licita la modificació de l'autorització del centre per ampliació de cicles formatius de formació professional bàsica i increment de llocs escolars en el segon cicle d'educació infantil.  
Segon. El centre va obtindre autorització d'apertura i funcionament per Ordre de 13 de maig de 1974, del Ministeri d'Educació i Ciència.  
  
Tercer. La Direcció General de Centres i Personal Docent va emetre un informe favorable, el 6 de març de 2019, respecte a l'adequació de les instal·lacions proposades, pel que respecta a espais educatius, segons el que es disposa en la legislació aplicable.  
  
Fonaments de Dret  
  
1r. Vista la proposta del director general de Centres i Personal Docent i de conformitat amb la proposta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Investigació.  
2n. Vista la proposta favorable, de la Direcció Territorial de València competent en matèria educativa, que inclou els informes favorables de la Unitat Tècnica de Construccions i de la inspecció educativa respecte a les instal·lacions proposades, i dels espais educatius, de conformitat amb la normativa aplicable.  
3r. Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
4t. Vista la Llei orgànica 8/1985, de 3 de juliol, reguladora del Dret a l'Educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer, resolc:  
  
Primer  
Aprovar la modificació de l'autorització del centre que a continuació s'indica en els termes que s'especifiquen:  
Denominació genèrica del centre: centre privat d'educació infantil, primària i secundària.  
Denominació específica del centre: Escuelas Pías-Malvarrosa.  
Domicili: carrer Gran Canària, número, 1.  
Codi postal i localitat: 46610 València.  
Província: València.  
Codi: 54075335.  
Titular: Padres Escolapios.  
  
Modificació que s'autoritza:  
Ampliació de dos llocs escolars en Educació Infantil de 2n cicle i ampliació d'ensenyaments amb dos cicles de formació professional bàsica de Cuina i Restauració amb 30 llocs escolars per cada unitat, de manera que el centre quedarà configurat amb la següent composició:  
  
  
6 unitats d'Educació Infantil de segon cicle amb 150 llocs escolars.  
  
12 unitats d'Educació Primària amb 300 llocs escolars.  
8 unitats d'Educació Secundària Obligatòria amb 240 llocs escolars.  
  
2 unitats d'Educació Especial (Suport a la Integració, una per a Educació Primària i una altra per a Educació Secundària Obligatòria) amb 30 llocs escolars.  
Família d'Hostaleria i Turisme  
2 cicles (1r i 2n) de Formació Professional Bàsica en Cuina i Restauració amb 30 llocs escolars per cada unitat, impartint-se dues unitats al matí i dues unitats a la vesprada.  
  
Segon  
La present resolució tindrà efectes des de la data en què es dicta; no obstant això, els seus efectes acadèmics s'entén referits a l'inici del curs escolar 2019-2020.  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 25 i 46 de la Llei 29/1998, de 23 de juliol, reguladora de la jurisdicció contenciosa administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 2 d'abril de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.